Una vegada comunicada aquesta opció, l'administració concursal ha de satisfer de manera immediata la totalitat dels terminis d'amortització i interessos vençuts i ha d'assumir l'obligació d'atendre els successius com a crèdits contra la massa, i en una quantia que no excedeixi el valor de la garantia, calculat de conformitat amb el que disposa l'article 94.
En cas d'incompliment, s'han de realitzar els béns i els drets afectes per satisfer els crèdits amb privilegi especial, d'acord amb el que disposa l'apartat 5.
Quan s'hagi de procedir dins del concurs, fins i tot abans de la fase de liquidació, a l'alienació de béns i drets afectes a crèdits amb privilegi especial, el jutge, a sol·licitud de l'administració concursal i amb l'audiència prèvia dels interessats, la pot autoritzar amb subsistència del gravamen i amb subrogació de l'adquirent en l'obligació del deutor, que queda exclosa de la massa passiva.
Si no s'autoritza en aquests termes, el preu obtingut en l'alienació es destina al pagament del crèdit amb privilegi especial, d'acord amb el que disposa l'apartat 5, i si en queda romanent, al pagament dels altres crèdits.
Si un mateix bé o dret està afecte a més d'un crèdit amb privilegi especial, els pagaments s'han de fer d'acord amb la prioritat temporal que per a cada crèdit resulti del compliment dels requisits i les formalitats previstos a la seva legislació específica per a la seva oposabilitat a tercers.
La realització en qualsevol estat del concurs dels béns i els drets afectes a crèdits amb privilegi especial s'ha de fer en subhasta, llevat que, a sol·licitud de l'administració concursal o del creditor amb privilegi especial dins del conveni, el jutge autoritzi la venda directa o la cessió en pagament o per al pagament al creditor privilegiat o a la persona que ell designi, sempre que amb això quedi completament satisfet el privilegi especial o, si s'escau, quedi la resta del crèdit reconegut dins del concurs amb la qualificació que correspongui.
Si la realització s'efectua fora del conveni, l'oferent ha de satisfer un preu superior al mínim que s'hagi pactat i amb pagament al comptat, llevat que el concursat i el creditor amb privilegi especial manifestin de manera expressa l'acceptació per un preu inferior, sempre que aquestes realitzacions s'efectuïn a valor de mercat segons una taxació oficial actualitzada per una entitat homologada, en el cas de béns immobles, i una valoració per una entitat especialitzada, en el cas dels béns mobles.
L'autorització judicial i les seves condicions s'han d'anunciar amb la mateixa publicitat que correspongui a la subhasta del bé i dret afecte.
A més, si dins dels deu dies següents a l'últim dels anuncis es presenta un millor postor, el jutge ha d'obrir licitació entre tots els oferents i ha d'acordar la fiança que hagin de prestar.
En els supòsits de realització de béns i drets afectes a crèdits amb privilegi especial previstos en aquest article, el creditor privilegiat ha de fer seu l'import resultant de la realització en una quantitat que no excedeixi el deute originari, i la resta, si n'hi ha, correspon a la massa activa del concurs.
Comunicada aquesta opció, l'administració concursal ha de satisfer de manera immediata la totalitat dels terminis d'amortització i interessos vençuts i assumir l'obligació d'atendre els successius com a crèdits contra la massa i en quantia que no excedeixi el valor de la garantia, calculat de conformitat amb el que disposa l'article 94.
La realització en qualsevol estat del concurs dels béns i els drets afectes a crèdits amb privilegi especial s'ha de fer en subhasta, llevat que, a sol·licitud de l'administració concursal, oïts el concursat i el creditor titular del privilegi, el jutge autoritzi la venda directa a l'oferent d'un preu superior al mínim que s'hagi pactat i amb pagament al comptat.
L'autorització judicial i les seves condicions s'han d'anunciar amb la mateixa publicitat que correspongui a la subhasta del bé i el dret afecte, i si dins els deu dies següents a l'últim dels anuncis es presenta més bon postor, el jutge ha d'obrir licitació entre tots els oferents i acordar la fiança que han de prestar.